lv de lv lv it lv lv lv eu en nl lv lv lv nl lv lv lv lv cs nl en en cs lv nl en en lv en fr nl en en en lv nl en en lv fr lv nl lv lv nl lv nl nl lv nl lv en en lv lv lv id lv lv lt fi nl nl en en lv de es en lv lv lv lv en en lv lv lv hbs_lat lv lv lv lv lv lv lv lv lv lv lv lv de lv fi ru lv fi ru en lv th ru lv ru th en en en sl lv lv lv en lv en
Biķernieku trasē tiks kronēti Baltijas čempioni autošosejā - 4rati
Ar sacensībām 24. un 25. septembrī Biķernieku trasē tiks noslēgta Baltijas autošosejas čempionāta sezona, noskaidrojot uzvarētājus atsevišķās klasēs, kur starp galvenajiem favorītiem pieskaitāmi arī Latvijas sportisti.
Piektdien trasē norisināsies treniņu un kvalifikācijas braucieni, bet saldais ēdiens līdzjutējiem gaidāms sestdienas rītā – plkst. 10:30 tiks dots starts pirmajam “BMW 325 CUP” braucienam, kur uz starta stāsies visi klases ātrākie sportisti un arī galvenie titula pretendenti. Vienā sacīkšu nedēļas nogalē maksimāli iespējams iegūt 120 punktus. Šobrīd čempionāta līderis ir Valters Zviedris no “LV Racing” komandas, par 65 punktiem apsteidzot pērnā gada čempionu Karoli Jovaišu no Lietuvas. Vēl 32 punktus tālāk aizmugurē ir igauņu sportists Romet Reisin, bet teorētiskas izredzes uz čempiona titulu vēl saglabā Edvinas Žadeikis no Lietuvas. Valtera Zviedra uzdevums gan nebūs viegls – pēc uzvarām iepriekšējos posmos Igaunijā un Lietuvā, Valtera BMW automobilim būs maksimālais kompensācijas svars – 100 kg. BMW 325 CUP klasē šobrīd reģistrējies 31 dalībnieks no Latvijas, Lietuvas, Igaunijas un Francijas.
Par Baltijas čempiona titulu sestdien būs aizraujoša cīņa arī “BTC2” jeb divlitru automobiļu klasē, kur savas mājas trases priekšrocības centīsies izmantot Atis Veismanis, kuram jāsadeldē 37 punktu deficīts pret pērnā gada čempionu Simo Lind. Pēc ilgāka pārtraukuma sacensībās atgriezies Arnis Baumanis.
“V1600” klasē sacensībām pieteikušies septiņi sportisti – seši latvieši pret jauno un talantīgo somu pilotu Matiasu Nuoramo. Par godalgodām vietām sezonas kopvērtējumā cīnīsies arī Ernests Eglītis un Kaspars Rudmiezis. Klasei tiks dots kopējs starts ar “BTC1”, “BTC3” klašu automašīnām – uz starta stāsies vismaz 24 automašīnas.
Prestižajā “TCR” klasē teju čempiona titulu ir nodrošinājis Ivars Vallers, kurš par 44 punktiem apsteidz Kestuti Stasioni no Lietuvas.
Sešu stundu izturības sacensībās pieteikušās 17 komandas no Latvijas, Lietuvas, Igaunijas, Somijas un Lielbritānijas. Latvijas godu “Diesel” klasē aizstāvēs “NSM Racing” ar brāļiem Putniņiem. Kā vienmēr klasē neizpaliek tādi ekskluzīvi un ātri spēkrati kā Porsche “911 GT3 CUP” dažādu paaudžu automobiļi, VW un Honda “TCR” spēkrati, kā arī vēl vairākas jaudīgas automašīnas.
“GT” klases braucienos uz starta būs vērojams arī ikonisks “Chevrolet Corvette” ar somu pilotu Jyrki Peltola, kuram konkurenci sagādās lietuvietis Ignas Jomantas ar Porsche “911 GT3 CUP” automobili un vēl viens soms Mika Makinen ar Mercedes-Benz “C63 AMG” spēkratu. Uz starta līnijas stāsies arī divi britu sportisti ar mūsu platuma grādiem neierastajām Ginetta “G55 Supercup GT4” bolīdiem.
Divu stundu izturības sacensībās jeb “Nankang 2h Endurance Academy” sacensībās šobrīd pieteikušies 22 dalībnieki. Par “BMW 325 CUP” čempioniem priekšlaikus kļuvusi Latvijas komanda “Jūrmala/Papa’s sacīkšu komanda” ar pilotiem Uldi Timaku un Ričardu Šubecki. Uz starta redzēsim arī brāļus Matīsu un Miķeli Mežaku “MM Motorsport” komandā, kā arī vēl vairākas Latvijas komandas.
“ABC Race” klases sacensībām pieteikušies deviņi dalībnieki, tajā skaitā arī sezonas līderi – Jānis Hāns, Daniels Ungurs un Juris Jaunciems.
Biļešu cena uz abām sacensību dienām ar pilnu piekļuvi dalībnieku parkam ir 10 EUR. Ir iespēja biļetes iegādāties iepriekšpārdošanā “Biļešu serviss” kasēs, kā arī uz vietas sacensību dienā.
Reģistrēto dalībnieku skaits atrodams šeit: BaTCC » Entry list / Riga Grand Finals
9:30, BMW 325 CUP B Fināls 8 apļi
10:30 BMW 325 CUP R1 14 apļi
11:05 BTC1/2/3+V1600 R1 10 apļi
12:00 BMW 325 CUP R2 14 apļi
12:40 BTC1/2/3+V1600 R2 10 apļi
13:00 ABC Race R1 10 apļi
13:35 GT/BTC4+TCR R1 14 apļi
14:30 NeA 2h izturības sacensības
16:50 GT/BTC4+TCR R2 14 apļi
17:30 ABC Race R2 10 apļi
Šajās lapās apkopoto materiālu bez autoru atļaujas kopēt, publicēt ir aizliegts.
© 2000 - 2006; 2007 - 2012 www.4rati.lv
Izstrādā un uztur IG Studija